作者：无名氏
词牌/韵律：十二时・忆少年

paragraphs: 炎图景运正延鸿。
文思坐深宫。
慈宁大养，乐事时奏宸聪。
皇龄永，恩霈下，遍寰中。
君王乘彩服，嫔御上瑶钟。
年年诞节，就盈吉月，交庆流虹。
欢洽意方浓。
不觉仙游渺邈，但号泣苍穹。
追慕念音容。
诗书慈俭，配古追踪。
躬行四德，谁知继、二南风。
移盼俄空，宝鉴脂泽尘封。
清都远，帝乡遥，杳难通。
想云軿、还上瀛蓬。
稽山何在，当年禹宅，万古葱葱。
最难堪，潮头定，海波融。